Aukštasis Pavilnys

pisi|Kirik
Aukštasis Pavilnys on Vilniuse linnaosa, mis asub linna idaosas Naujoji Vilnia valla territooriumil. Aukštasis Pavilnys piirneb lõunas Guriaiga, põhjas Žemasis Pavilnysiga, loodes Markučiaiga, idas Rokantiškėse küla aladele rajatud uuselamurajoonidega, läänes aga Puškinuvka ja Ribiškėsega.

Aukštasis Pavilnysis asub Pavilnysi parkmets, seal on ka Pavilnysi kalmistu. Loodepoolsem osa jääb Pavilniai regionaalparki, sealhulgas Tuputiškėse geomorfoloogilisele kaitsealale, Kalnose looduskaitsealale ja Ribiškėse maastikukaitsealale.https://www.geoportal.lt/map/

Sealne katoliku kirik valmis aastal 1935. Haridust annab põhikool. Linnaosas on raamatukogu. Aastal 1958 rajati sinna Leedu Noorte Loodusmaja.

Aastal 1908 ostsid Vilniuse raudteelased, kes olid ühinenud raudteelaste koloonia seltsiks, oma aedade tarbeks 80 hektarit maad. Aastal 1911 asusid aedade omanikud sinna ka elamuid rajama. Aastail 1912–1915 elas seal Jakub Kołas.Pavilnys. Aukštasis Pavilnys. Visuotinė lietuvių enciklopedija, Kd. XVII (On-Peri). – Vilnius: Mokslo ir enciklopedijų leidybos institutas, 2010 Tekkinud asula hakkas kandma nime Wileńska Kolonia Kolejowa. Aastal 1940 nimetati see ümber Pavilnysiks. Teise maailmasõja ajal hävis seal peetud lahingute käigus suur osa  varem rajatud majadest. Lahinguis hukkunud maeti Pavilnysi kalmistule.Vilnijos vartai

Muinsuskaitse all on kirik ja Tuputiškėse serpentiin.

 Viited 



Kategooria:Vilnius